Kuiteilla on mahdollista osoittaa varojen alkuperä, minkä vuoksi pankit usein pyytävät kuitteja käteispanojen yhteydessä.
Pankki voi lisäksi pyytää asiakkaalta tilille tulevien varojen alkuperästä muutakin kirjallista selvitystä sekä todistuksia liiketoiminnasta, rekisteriotteita tai muita asiakirjoja, kuten kauppakirjaa tai testamenttia.
Pankeilla tulee olla riittävät ja ajantasaiset tiedot muun muassa asiakkaan toiminnasta, taloudellisesta asemasta ja varojen alkuperästä. Tarvittaessa pankkien tulee myös selvittää yksittäiseen liiketoimeen sekä varojen nostoon tai talletukseen liittyvien varojen alkuperä ja käyttötarkoitus.